बजट भ्रामक और दिशाहीन: तंवर
हरियाणाप्रदेश कांग्रेस कमेटी के अध्यक्ष डॉ. अशोक तंवर ने हरियाणा सरकार की ओर से सोमवार को प्रस्तुत किए गए तीसरे आखिरी बजट बताते हुए लोगों की उम्मीद से परे और निराशाजनक बताया। उन्होंने कहा कि इस बजट से ज्यादा कुछ उम्मीद नहीं की जा सकती क्योंकि पिछले दो सालों के दौरान भी प्रदेश भाजपा सरकार की ओर से प्रस्तुत किए गए बजट से प्रदेश के हरेक वर्ग को केवल निराशा ही मिली है।
वे सोमवार को मीडिया सेंटर में पत्रकारों से रूबरू हो रहे थे। डॉ. तंवर ने कहा कि ये आशा थी कि हरियाणा के बजट में नोटबंदी के कारण आई मंदी से उभरने के लिए कुछ प्रयास किए जाएंगे तो बेहतर होगा क्योंकि नोटबंदी के कारण जहां देशभर में औद्योगिक उत्पादन में कमी आई है वहीं दूसरी ओर रोजगार के अवसर भी छिने हैं मगर ये उम्मीद निराशा में बदली हैं। उन्होंने कहा कि प्रदेश भाजपा सरकार ने सत्तारूढ़ होने से पूर्व जनता से जो वायदे किए थे, उनमें से एक भी पूरा नहीं किया।
आज भी पूरे हरियाणा में कोई बड़ा प्रोजेक्ट आरंभ हुआ दिखाई नहीं देता। जो प्रोजेक्ट कांग्रेस शासनकाल के दौरान आरंभ किए गए थे, भाजपा सरकार ने उन्हें भी रुकवाने का काम किया है। डॉ. तंवर ने कहा कि पिछले कुछ समय के दौरान भाजपा सरकार ने गैस सिलेंडर के दाम बढ़ाने, पेट्रोल डीजल के दाम बढ़ाने का काम किया है, उससे सरकार की जनविरोधी नीतियां अपनाने का प्रमाण मिलता है। तंवर ने कहा कि 7 मार्च को हरियाणा प्रदेश कांग्रेस कमेटी की ओर से विधानसभा का घेराव किया जाएगा जिसमें प्रदेशभर से हजारों की संख्या में कांग्रेस कार्यकर्ता, पदाधिकारी और नेता शामिल होंगे। पूर्व सीएम भूपेंद्र सिंह हुड्डा और उनके समर्थक विधायकों को इसमें शामिल होने का न्यौता ने देने संबंधी प्रश्र पर डॉ. अशोक तंवर ने कहा कि हरियाणा प्रदेश कांग्रेस कमेटी कार्यालय की ओर से सभी को इस धरने की सूचना देने के साथ-साथ इसमें शामिल होने का आह्वान किया गया है।
वित्तमंत्री ने बजट के नाम पर लॉलीपोप दिया : शर्मा
सिरसा | प्रदेशके वित्तमंत्री द्वारा आज पेश किए गए बजट को वरिष्ठ कांग्रेस नेता होशियारी लाल शर्मा ने निराशाजनक करार दिया है। शर्मा ने कहा कि प्रदेशवासियों को गुमराह करने के लिए भाजपा सरकार ने आंकड़ों का बजट पेश कर जनता को लॉलीपोप देने का काम किया है। यह बजट राहत देने वाला नहीं। किसानों, व्यापारियों, मजदूरों, कर्मचारियों किसी भी तबके के लिए बजट में कुछ खास नहीं। सरकार ने जनता को झुनझुना थमाने का काम किया है। सरकार कागजी काम में ज्यादा विश्वास रखती है और धरातल पर काम बिलकुल नहीं करती।
hin_Deva hin_Deva hin_Deva hin_Deva hin_Deva hin_Deva